**Den Norske Kirke**

**Askim menighet**

**Kirkegata 31**

**1814 Askim**  **Askim, 26.09.2024**

**Møtebok Askim menighetsråd**

Tid: **Torsdag 26.09.24 klokka 1830**

Sted: Møterommet Askim kapell

**Tilstede:** Annvor Greibesland, Jan Edgar Fredriksen, Kjell Oddvar Dahl, Niklas Karlsen, Oscar Lied, Kåre Sundbrei.

Fra administrasjonen: daglig leder Gunnlaug Brenne. På sak 50/24 deltok diakon Solfrid Habte-Sønsteby

 Meldt forfall: Inger Marie Ask Ellefsen, Arne Lein.

Kort åpning av møtet ved Kjell Dahl.  «Broer mellom mennesker skapt av dialog og tro.»

**Sak 47/24** **Godkjenning av møteinnkalling.**

Innkalling godkjent.

**Sak 48/24** **Godkjenning av sakliste**

Sakliste godkjent med tillegg av to tilleggssaker.

**Sak 49/24** **Godkjenning av møtebok fra møte 29.08.2024.**

Godkjent.

**Sak 50/24 Hvordan skape uenighetsfellesskap**

Drøfting og samtale rundt ulike meninger og teologiske profiler i teamet og i menighetsrådet.

Hvordan gjøre prosess ifht å finne løsninger for praksis?

Konkret sak som nylig har vært aktuell i menigheten var uenighet rundt publisering av informasjon/innlegg om Kirken på Pride og Regnbuemesse (fellesarrangementer for kirken i IØ) på Askim menighet sin Facebookside.

Saken drøftet. Det ble ikke gjort vedtak. Av drøftingen fremgikk det at vi må leve sammen i et uenighetsfellesskap og respektere hverandres ulike syn. Det går an å øve seg på hvordan håndtere og snakke om uenighet på en måte som respekterer alle syn.

Forsøke å finne handlingsalternativer ifht konkrete ting/hendelser der det er uenighet om handlinger eller valg, der det er nødvendig å velge handling.

Viktig å snakke sammen i forkant og ha tid til dialog både i forkant og etterkant av eventuelle hendelser.

Det er noen formelle forhold ifht ansvarlig redaktøransvar og redaktøransvaret i det daglige når det gjelder sosiale medier. IØKF har en kommunikasjonsplan som har vært behandlet i alle menighetsrådene og teamene. Den skal presiseres med tanke på redaktøransvar og skal sendes på en ny behandlingsrunde for å presisere hvilke organer/funksjoner som har endelig avgjørelsesmyndighet ifht publisering på sosiale medier.

**Sak 51/24 Visitas**

MR inviteres til innspill ifht programmet under bispevisitasen. Sokneprest Oscar Lied orienterer og innleder.

*Vedtak:*

Innspillene fra Askim MR tas med videre i arbeidet.

**Sak 52/24 Strategi (saken utsatt pga sykdomsforfall)**

Vedlegg i saken: Forslag til strategiplan.

Arne Lein presenterer saken.

*Forslag til vedtak:*

Strategiplanen vedtas slik den foreligger etter at endringer/tillegg er innarbeidet. Teamet jobber videre med konkrete tiltak innenfor de prioriterte områdene.

Det inviteres til et åpent møte for å orientere om de valgte satsingsområdene.

Benytte også anledningen til å intensivere givertjenesten til menigheten, konkretisere innsamlingsmål.

**Sak 53/24 Flere innspill til fellesrådets økonomiplan/investeringsplan**

I forrige MR-møte ba MR om å få noe utsatt frist ifht å melde inn behov/ønsker ifht fellesrådets økonomiprosess 2025. Det er i orden å melde inn flere tiltak etter fristen.

*Vedtak:*

Se vedtak i forrige møte, ingen nye innspill.

**Sak 54/24 Gudstjenesteplan og ofringer 2025**

Vedlegg i saken: Forslag til Gudstjenesteplan 2025 og Offerliste 2025. Sokneprest Oscar Lied orienterte.

*Vedtak:*

Gudstjenesteplan 2025 og offerliste 2025 vedtas slik de foreligger i vedlegg til saken etter at endringer/tillegg som det ble orientert om er inkludert.

**Sak 55/24 Grøtvedt menighetssenter**

To forhold som ble drøftet i menighetsrådet:

* Det er fortsatt behov for å etablere en frivilliggruppe som kan ta ettersyn og lettere oppgaver på Grøtvedt. MR har tidligere forsøkt å finne disse personene, men har ikke lykkes, se sak 04/24. Behovet er fortsatt udekket og absolutt tilstede.
* Alterteppet på Grøtvedt: Etter noen undersøkelser har det kommet frem at det gamle alterteppet var i en slik forfatning at det ble kastet. MR bør drøfte hva man skal gjøre, skal det på plass et nytt alterteppe, samt annet inventar til bruk i gudstjeneste på Grøtvedt?

*Saken lagt frem uten forslag til vedtak.*

*Vedtak:*

Menighetsrådet inviterer til dugnad for å gjøre enkelte vedlikeholdsoppgaver 2 ganger i året, vår og høst. Første gang blir 16. november klokka 11-13. Daglig leder setter opp en liste med arbeidsoppgaver og sender ut invitasjoner.

Alle i menighetsrådet oppfordres til å tenke på personer som kan være med i en komite som kan arbeide med forslag til alterteppe/alterbesmykning og kirkeromsinventar på Grøtvedt.

**Sak 56/24 Orienteringer:**

**Soknepresten:**

* Om Mortenstua ifbm at de flytter til Askim i uke 40. Askimteam skal sammen med personer fra team Eidsberg ha Hov til kirke og Julevandringer i Askim. Konfirmasjonsopplegget blir gjennomført med hovedansvar hos de som tidligere hadde dette i team Eidsberg sammen med kateketen i Trøgstad. Personer fra team Askim blir med og gjennomfører konfirmasjonsgudstjeneste som avholdes i en formiddagsgudstjeneste i Askim kirke på våren.
* Menighetens aktiviteter generelt ble orientert om, da spesielt det nært forestående opplegget for Allehelgen.

**Daglig leder:**

* P-plass Grøtvedt deles med Mortenstua og bhg. Drøftet fordeling og vår tilgang til p-plasser med rektor på Mortenstua. I utgangspunktet skal den fremste rekken nærmest bhg, på 10 plasser, forbeholdes Grøtvedt menighetssenter (både bhg og vår egen bruk.) Rektor på Mortenstua sørger for et skilt som markerer dette.
* Jeg har bestilt vindusvask (både utvendig og innvendig) to ganger årlig fra et firma, TG Facility service. Koster årlig. kr. 6.500,- u/mva.

**Rådsleder:**

* Orientering fra fellesrådsmøtet i forrige uke.
* Tok opp om MR samtykker til at vi inviterer Kirkens Bymisjon til et MR-møte for å orientere om deres planer for å flytte noen av sine tiltak til Askim. MR ønsker dem velkommen til et MR-møte.

**Sak 57/24 Tilleggssaker**

* Meldt inn sak fra Jan Fredriksen ang fellesrådets behandling av Kirkekroasaken i forrige fellesrådsmøte, der behandling av saken ble lukket med bakgrunn i at noen kunne oppleve denne som en personalsak. Leder i menighetsrådet, som sitter i fellesrådet fra Askim, beklager at han og resten av fellesrådet gjorde den feilen å lukke møtet for denne saken. MR ved leder og Jan Fredriksen lager et kort brev til fellesrådet og påpeker dette.
* Juletrefest, er det fortsatt ønske om å arrangere det? I såfall blir det 5. januar 2025. MR er arrangør og planlegger tiltaket i en komite. MR-medlemmene bes om å melde seg til komiteen.

Møtet avsluttet ca klokka 21.

Kjell Dahl

Leder i Askim menighetsråd (sign.) Gunnlaug Brenne

daglig leder Askim menighet